ལན།ང་ཚོ་མེ་ལོང་རོལ་དབྱངས་ཚོགས་པས་ཟེར་སྡེར་གཉིས་པ་དེའི་ཐོག་ཏུ་སྐར་མ་དམར་པོ་ཞིག་གི་སྟེང་ངོ་ལོག་ཅེས་བྲིས་ཡོད་པ་རེད།སྤྱིར་བཏང་མང་པོ་ཞིག་གིས་སྐར་མ་དམར་པོ་དེ་རྒྱ་ནག་དང་དམར་ཤོག་ལྟ་བུའི་མཚོན་དོན་ཡིན་པས་དེ་འདྲ་ཞིག་གི་པར་འཇོག་དགོས་པ་གང་ཡིན་འདྲི་མཁན་མང་པོ་ཞིག་བྱུང་སོང་།སྐར་མ་དམར་པོ་དེའི་མཚོན་དོན་ནི་རྒྱ་ནག་དང་དམར་ཤོག་གི་ལྟ་བར་གོ་ཡི་ཡོད་པ་རེད་།དེའི་སྟེང་ངོ་ལོག་ཅེས་བྲིས་པ་དེས་ཟེར་སྡེར་དེའི་ནང་གི་གཞས་ཆ་ཚང་རྒྱ་ནག་གཞུང་ལ་ངོ་རྒོལ་དང་སྐྱོན་བརྗོད་ཡོད་པའི་རྣམ་འགྱུར་མཚོན་གྱི་ཡོད་པ་རེད།ཟེར་སྡེར་དེའི་ནང་གི་གཞས་ཆ་ཚང་ངོ་རྒོལ་གྱི་གཞས་རྐྱང་རྐྱང་རེད།ངོ་ལོག་ཞེས་ཟེར་དུས་རྒྱ་ནག་གཞུང་གིས་བོད་ཐོག་འཛིན་པའི་སྲིད་བྱུས་ལག་བསྟར་ལ་ངོ་རྒོལ་བྱས་པར་གོ་དགོས་པ་རེད།རྒྱལ་རབས་ལོ་རྒྱུས་ནང་།སྔོན་མ་ཨ་རི་དང་ཡུ་རོབ་ནང་དུ་མི་མང་སྒེར་ལངས་དང་མི་རིགས་ནག་པོའི་རང་དབང་འཐབ་རྩོད་བྱེད་སྐབས་སུ་ངོ་རྒོལ་གྱི་གཞས་རིགས་འདྲ་མིན་ཁྱབ་ཆེན་པོ་ཞེ་དྲག་བྱུང་བ་རེད།སྐབས་དེ་དུས་གཞས་པ་མང་པོ་ཞིག་གིས་རང་གི་མི་རིགས་ཀྱི་ལ་རྒྱ་དང་།ཆིག་སྒྲིལ་གྱི་ནུས་པ།རང་དབང་འཐབ་རྩོད་སོགས་ཀྱི་སྐོར་ལ་གཞས་བཏང་སྟེ་གནས་ཚུལ་ཁྱབ་སྤེལ་བྱེད་པ་དང་།སེམས་ཤུགས་སྤར་བ་དེ་འདྲ་བྱས་ཡོད་པ་མ་ཟད།གྲུབ་འབྲས་ཀྱང་ཡག་པོ་བྱུང་ཡོད་པ་རེད།ང་ཚོས་དེ་འདྲ་ནང་བཞིན་བྱས་པ་རེད།ཡང་མི་མང་པོ་ཞིག་གིས་ང་ཚོས་ཟེར་སྡེར་སྟེང་སོ་སོའི་པར་བཞག་ན་ཟེར་སྡེེར་མང་པོ་ཚོང་གི་རེད་ཟེར་མཁན་འདུགང་ཚོས་དེ་འདྲར་བལྟ་ཡི་མེད།གཞས་ཀྱི་བརྒྱུད་ལམ་ནས་བོད་པའི་གནས་ཚུལ་དང་བོད་རང་བཙན་འཐབ་རྩོད་དེ་གང་ཐུབ་ཐུབ་ཀྱི་མི་མང་ལ་སྤེལ་བ་ཡིན་ན་ཕན་ཐོགས་ཀྱི་རེད་བསམ་ནས་ཟེར་སྡེར་དེ་འདྲ་ཞིག་བཏོན་པ་ཡིན།